Duchy Palace

**Duchy Palace** er et palass lokalisert i byen Duchy, hovedstad i Coinneach, Avalon.

## ***Historie***

### **Andre Æra**

Bygget av arkitekten Morcant Nechtan i løpet av Andre Æra, Duchy Palace skulle tjene som bolig for huset Chariovalda. Det ble først bygget som et musem for byens borgere, men dette endret seg raskt da hertugen av Coinneach fikk en finger med i spillet.

Etter masse prat med de lokale myndighetene, fikk hertugen innvilget ønsket sitt om å bo i Duchy Palace. Han måtte allikevel innfri visse betingelser: han skulle støtte folket i Duchy, stå presteskapet og rikfolkene bi – likedan med bøndene og kolonialforretningene. Til gjengjeld ville disse tilby sin lojalitet ovenfor ham. Hertugen gikk med på betingelsene: å benekte dem, ville ha krenket hans ære.

Siden huset Chariovalda flyttet inn, har betingelsene blitt opprettholdt, og de andre stendene har oppfylt sin del av avtalen: i returnering av Duchys bad, utallige gårder som tjener hertugen og bysamfunnet, samt en praktfull by med inspirasjon fra malerkunsten Art Beaumont.

### **Tredje Æra**

Da Imperiet overtok Avalon, ble Duchy mer eller mindre uberørt av den nye politikken. Noen lover som hertugen måtte innføre på ordre av keiser Léopold II, var verneplikt: keiseren ønsket en sterk hær til å angripe eventuelle fiender i Oververdenen. Om hertugen ikke innvilget dette kravet, kom monarken til å fjerne ham, og innsette en forvalter fra hoffet – som ikke ville gjøre annet enn å styrte hertugdømmets balanse til grunne. Folket var ikke fornøyde med beslutningen, men da hertugen la frem faktorene godtok de det motvillig. En annen lov var at Imperiets soldater skulle få full autoritet til å "rutinesjekke boliger og bygninger for eventuell motstand som kan skape motvirkende kraft ovenfor Imperiet og dets forbundsfeller"; dette ville med andre ord si at Imperiets styrker ville ha ingen motstand for å ransake boliger etter opprørere, når de ønsket det. Hertugen nektet å gå med på det, men monarken svarte med samme svar som forrige gang: godta premissene, eller bli avsatt. Hertugen måtte legge disse faktaene frem for folket også. Det ble innført portforbud i hele byen – unntatt for rikfolkene og prestene – noe som vakte ergrelse blant alle innbyggere.

Sakte, men sikkert forvandlet keiser Léopold II Coinneach og alle av dets innbyggere til nikkedukker. For å være sikker på at orden ble opprettholdt, satte han søsteren sin som visehertuginne av Coinneach. Dette førte senere til en rask eliminasjon av hertugen og hans familie: keiserens søster flyttet inn i Duchy Palace, og innførte flere strenge restriksjoner. Hun gjorde alt som sto i sin makt for å få det som hun ville. Hun valgte sågar å krone seg selv til ny hertuginne.

Til slutt hadde innbyggerne fått nok. Alle – fra den fattigste kone på landsbygden, til den mest pyntede presten i Duchy – gikk i fakkeltog opp mot Duchy Palace for å vise at de ikke tolererte flere knep fra den nye hertuginnen. Vel fremme, gikk innbyggerne til angrep med kanoner fra våpenmagasinet som var voktet av hertugdømmets soldater – og dermed ikke lojale til Imperiet. Etter å ha kjempet mot hertuginnens tropper i fem dager, kapitulerte hun. Hun hadde prøvd å kontakte broren, men han var opptatt med å underkaste seg resten av Avalon. Den gamle hertugen ble innsatt, og han fjernet alle spor av Imperiet. Keiserne kunne ikke la dette tolereres; for å demonstrere hvor skapet skulle stå, presenterte han innbyggerne for hans aller nyeste leketøy: Bakkebomben. Han kunne ødelegge Duchy og flere mil videre: alt han trengte å gjøre var å aktivere den i en skikkelse av mørke energi, og byen ville falle i grus. Folket tok hans trussel på alvor, og Léopolds søster ble gjeninnsatt. Hun hersket igjen fra Duchy Palace.

Etter fallet av Imperiet, ble Duchy Palace omgjort til et museum: den daværende hertugen hadde blitt henrettet for hans sympatisering med Imperiet. En ny hertug ble valgt – denne gangen av innbyggerne – og denne bodde i Pantheon; Pantheon var blitt bygd av og for folket, så hertugen ville være en folkelig aristokrat. Han kom til å lede folket, og holde Duchy Palace slik det skulle vært i utgangspunktet: et museum.